বৃহস্পতিবাৰে এআইএমআইএমৰ সদস্য আসাদুদ্দিন ওৱেইচিৰ ওপৰত হোৱা আক্ৰমণৰ পিছত চৰকাৰে আগবঢ়োৱা 'Z' নিৰাপত্তা আৱৰণ প্ৰত্যাখ্যান কৰিছে ওৱেইচিয়ে।
লোকসভাত ভাষণ প্ৰদান কৰি ওৱেইচিয়ে চৰকাৰক বেআইনী কাৰ্যকলাপ প্ৰতিৰোধ আইন (UAPA) ৰ কঠোৰ ব্যৱস্থাৰে আক্ৰমণকাৰী সকলক অভিযুক্ত কৰিবলৈ আহ্বান জনায় আৰু দেশত উগ্ৰবাদ বন্ধ কৰিবলৈ আহ্বান জনায়।
"মই Z শ্ৰেণীৰ সুৰক্ষা নিবিচাৰো। মই আপোনালোক সকলোৰে সমপৰ্য্যায়ৰ প্ৰথম শ্ৰেণীৰ নাগৰিক হ'ব বিচাৰো। যিসকলে মোৰ ওপৰত গুলী চালনা কৰিছিল তেওঁলোকৰ বিৰুদ্ধে UAPA কিয় আৰোপ কৰা হোৱা নাই?"- ওৱেইচিয়ে কয়।
উল্লেখ্য যে বৃহস্পতিবাৰে পশ্চিম উত্তৰ প্ৰদেশৰ হাপুৰত বিধানসভা নিৰ্বাচনৰ বাবে প্ৰচাৰ চলাই দিল্লীলৈ উভতি অহাৰ সময়তে ওৱেইচিৰ বাহনত গুলীচালনা কৰা হৈছিল।
লোকসভাত ওৱেইচিৰ বক্তব্যৰ পিছতে কেন্দ্ৰীয় বাণিজ্য মন্ত্ৰী পীয়ুষ গোৱেলে কয় যে ৰাজ্য চৰকাৰে অপৰাধীসকলক গ্ৰেপ্তাৰ কৰিছে আৰু আক্ৰমণত ব্যৱহৃত অস্ত্ৰ আৰু বাহনো জব্দ কৰিছে।
তেওঁ লগতে অহা সোমবাৰে গৃহ মন্ত্ৰী অমিত শ্বাহে লোকসভাত এই সন্দৰ্ভত বক্তব্য ৰাখিব বুলিও জানিবলৈ দিয়ে।
কাক ভোট দিলে নৰেন্দ্ৰ মোডীৰ পত্নী যশোদাবেনে?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
